Failipakis on peamiselt geoloogiliste uuringupunktide alusel koostatud võrkmudelid lahutusega 50 m, seisuga 01.12.2023.
Mudelid on esitatud kaardirakenduses 1:50 000 geoloogiline baaskaart (https://xgis.maaamet.ee/xgis2/page/app/geoloogia50k).
Sama andmestik on kättesaadav ka WMS ja WCS teenuste kaudu: 
https://teenus.maaamet.ee/ows/wms-geoloogia 
https://teenus.maaamet.ee/ows/wcs-geoloogia

Mudelid iseloomustavad pinnakatte paksust, settelise aluspõhja reljeefi ning kristalse aluskorra reljeefi kõrgust. 
NB! Tegemist on tuletispindadega. Mudelite loomiseks kasutatud uuringupunktide varieeruva tiheduse tõttu võib tegelik maapõue ehitus mudelitest oluliselt erineda. 

Pinnakatte paksuse (QP) 50x50m võrkmudeli aluseks on erinevate uuringupunktide (puuraugud, - kaevud, paljandid ja vaatluspunktid) info. 
Mudelit täiendati 1:50 000 geoloogilise baaskaardi andmetega (QP isojooned mattunud orgude piires) ning georadari profiilidel interpreteeritud QP andmetega. 
NB! Tulenevalt uuringupunktide varieeruvast tihedusest võib tegelik pinnakatte paksus interpolatsiooni teel saadud QP mudelist oluliselt erineda. QP mudelit uuendatakse igakuiselt. 

Andmetele viitamine: 
„Pinnakatte paksuse 50x50m võrkmudel, Maa-amet, Eesti Geoloogiateenistus 2023” / "The Quaternary thickness 50x50m grid model, Estonian Land Board, Geological Survey of Estonia 2023"

Settelise aluspõhja reljeefi (APR) 50x50m võrkmudel saadakse LiDARi kõrgusmudelist pinnakatte paksuse (QP) mudeli lahutamisel. Kõrgusväärtused on esitatud EH2000 süsteemis. 
NB! Tulenevalt QP mudeli interpolatsioonil kasutatud puuraukude jt uuringupunktide varieeruvast tihedusest võib tegelik aluspõhja reljeef APR mudelist oluliselt erineda. 
APR mudelit uuendatakse igakuiselt. 

Andmetele viitamine: 
„Settelise aluspõhja reljeefi 50x50m võrkmudel, Maa-amet, Eesti Geoloogiateenistus 2023” / "Sedimentary bedrock relief 50x50m grid model, Estonian Land Board, Geological Survey of Estonia 2023"

Kristalse aluskorra reljeefi (AKR) 50x50m võrkmudeli loomiseks kasutati enam kui 500 puuraugus määratud aluskorra sügavust ja aluskorra kaardi (1:400 000) isojooni. 
Kõrgusväärtused on esitatud EH2000 süsteemis. 
NB! Tulenevalt puuraukude varieeruvast tihedusest võib tegelik aluskorra reljeef interpolatsiooni teel saadud AKR mudelist oluliselt erineda. 
AKR mudelit uuendatakse uute süvapuuraukude andmete  laekudes.

Andmetele viitamine: 
„Kristalse aluskorra reljeefi 50x50m võrkmudel, Maa-amet, Eesti Geoloogiateenistus 2023” / "Crystalline basement relief 50x50m grid model, Estonian Land Board, Geological Survey of Estonia 2023"



Maa-amet 